**รองนายกเทศมนตรีตำบลห้วยยอด บันทึกเสียงถวายพระพร สมเด็จพระนางเจ้าฯพระบรมราชินี เนื่องในมหามงคลเฉลิมพระชนมพรรษา 3 มิถุนายน 2565**

เมื่อวันที่19 พ.ค.65) เวลา 15.15น. ที่ห้องบันทึกเสียง สถานีวิทยุกระจายเสียงแห่งประเทศไทยจังหวัดตรัง นายกมล วรพงศ์พัฒน์ รองนายกเทศมนตรีตำบลห้วยยอด เดินทางไปบันทึกเสียงรายการพิเศษถวายพระพร สมเด็จพระนางเจ้าฯพระบรมราชินี เนื่องในมหามงคลเฉลิมพระชนมพรรษา 3 มิถุนายน 2565 ซึ่งสถานีวิทยุกระจายเสียงแห่งประเทศไทยจังหวัดตรัง จัดขึ้น เพื่อให้หน่วยงานภาครัฐ เอกชน และประชาชนทั่วไป ได้มีส่วนร่วมในกิจกรรมถวายพระพร ตลอดจนเป็นการเทิดพระเกียรติและแสดงออกถึงความจงรักภักดี โดยมีนางสาววาสนา วิโนทัย ผู้อำนวยการสถานีวิทยุกระจายเสียงแห่งประเทศไทยจังหวัดตรัง พร้อมเจ้าหน้าที่ให้การต้อนรับและอำนวยความสะดวก

โอกาสนี้ในระหว่างรอการบันทึกเสียง รองนายกเทศมนตรีตำบลห้วยยอด ได้พูดคุยแลกเปลี่ยนและถ่ายภาพร่วมกับนายบุ่นเล้ง โล่สถาพรพิพิธ นายกองค์การบริหารส่วนจังหวัดตรัง และหัวหน้าส่วนราชการที่มาร่วมบันทึกเทปเสียงด้วย

พิมมาส จันทร์ผ่อง/นักประชาสัมพันธ์ชำนาญการ/-ข่าว